钦定古今图书集成/明伦汇编/官常典/第099卷 > 辽王贵烚
## 钦定古今图书集成/明伦汇编/官常典/第099卷 > 辽王贵烚

按《明外史辽简王传》：“贵烚，辽简王植子也。永乐二十
二年袭封。正统元年，府臣乞加禄。帝曰：‘简王得罪朝
廷，成祖特厚贷。仁宗朝，加禄得支二千石。宣宗又给
旗军三百人，亲亲已至。王素乖礼度，府臣不匡正，顾
为王请乎’？不许。三年，巡抚侍郎吴政奏王不友诸弟，
待庶母寡恩，捶死长史杜述，居国多过。召讯京师，尽”
得其淫秽黩伦凶暴诸不法事，废为庶人，守简王园。
贵烚为王十五年废。正统十四年卒。弟肃王贵燰嗣，
成化七年薨。子靖王《豪墭》嗣。世子恩卒，豪墭请以
其妃妾殉，宪宗不许。十四年薨。子惠王恩鑙嗣。